Dún na nGall (Dáilcheantar)

Is Dáilcheantar 5 suíochán é Dún na nGall, é ag clúdach an chuid is mó de Chontae Dhún na nGall. Tháinig an toghcheantar ar an bhfód don chéad uair in Olltoghchán 2016. Toghcháin Olltoghchán 2016 San Olltoghchán 2016, toghadh mar Theachtaí Dála Pearse Doherty (Sinn Féin), Charlie McConalogue (Fianna Fáil), Joe McHugh (Fine Gael), Thomas Pringle (Neamhspleách) agus Pat the Cope Gallagher. Olltoghchán 2020 San Olltoghchán 2020, toghadh mar Theachtaí Dála Pearse Doherty (Sinn Féin), Pádraig Mac Lochlainn (Sinn Féin), Charlie McConalogue (Fianna Fáil), Joe McHugh (Fine Gael), agus Thomas Pringle (Neamhspleách). Bhuaigh Sinn Féin dhá shuíochán ach bhí dóthain vótaí ag an bpáirtí – 45% – le triúr a thoghadh in 2020 dá mbeadh an tríú hiarrthóir san iomaíocht acu. Olltoghchán 2024 San Olltoghchán 2024, fágadh dáilcheantar Dhún na nGall mar a bhí sé, cé go raibh plé ann go gcuirfí an ceantar thart ar Bhun Dobhráin i ndeisceart an chontae atá i Sligeach-Liatroim ar ais leis an gcuid eile de Dhún na nGall agus go mbrisfí an contae ina dhá dháilcheantar trí shuíochán. Níor tharla sin. Bhí díomá ar Shinn Féin nár briseadh Dún na nGall idir dhá thoghcheantar trí shuíochán mar dá mbrisfí bheadh seans acu ar thrí shuíochán ar a laghad a bhuachan sa gcontae. Cúig shuíochán a bhí le líonadh agus scór is a haon iarrthóir a bhí ar an bpáipéar ballóide, ina measc ceathrar den chúigear a toghadh in 2020: Pearse Doherty (SF) agus Pádraig Mac Lochlainn (SF) ó Shinn Féin chomh maith leis an Aire Charlie McConalogue (FF) agus an Teachta neamhspleách ar chlé Thomas Pringle. D’éirigh Joe McHugh as Fine Gael le linn a thréimhse sa Dáil, i mí Iúil 2022, de bharr útamáil an rialtais faoi réiteach a fháil ar chruachás na ndaoine i nDún na nGall, a raibh brící lochtacha ina gcuid tithe. Sa deireadh thiar thall, toghadh in 2024 Charles Ward (Cúiteamh 100%) agus Pat the Cope Gallagher agus atoghadh Pearse Doherty (Sinn Féin), Pádraig Mac Lochlainn (Sinn Féin) agus Charlie McConalogue (Fianna Fáil). Theip ar Thomas Pringle (Neamhspleách). Féach freisin Polaiteoirí i nDún na nGall Scannal na mbrící lochtacha Olltoghchán 2020 Olltoghchán 2016 Tagairtí